stanford-oval/wikipedia huggingface dataset:
שביל הים
מטרות שביל הים

הנגשת הים וחופיו, הסביבה, התרבות והמורשת הימית לכלל האוכלוסייה בישראל.
העמקת תחושת הקניין הציבורי והאחריות של החברה בישראל לים ולחופיו.
הכרת ערכי הטבע בישראל ושמירה עליהם.
עצירת איומים סביבתיים על החופים ועל המרחב הימי.
הגדלת התיירות הנכנסת למדינת ישראל ופיתוח מוקדי תיירות שטח לתיירות הפנים.
הרחבת מוקדי הביקור של התיירות הנכנסת והסטתה לאזורים מתוירים פחות.
חיזוק הקשר עם קהילות בפריפריה ועם אוכלוסיות מוחלשות, והעצמתן.
עידוד הפעילות הגופנית בכלל, ותרבות ההליכה ברגל בפרט.
עידוד פעילות הפנאי, בקרב אוכלוסיות מבוגרות וצעירות.
העקרונות המנחים לתכנון ולהקמת השביל

לשביל הים נקבעו עקרונות מנחים בשלבי התכנון הראשוניים, כשבראש ובראשונה נקבעה גישה מעשית- פרגמטית, שעיקרה מיקומו של תוואי השביל. ההחלטות על מיקום נקודות עניין ואלמנטים לאורכו מתבצעות על בסיס הקיים בשטח, בעקבות התנסות בהליכה בשביל ובקרבה גדולה ככל שניתן לקו המים.
ערכי היסוד של שביל הים הם השמירה על הסביבה, על בטיחות המטיילים ועל הרצף החופי;
שימוש בתשתיות קיימות – חיבור שבילי חוף קיימים וטיילות עירוניות. יתר על כן, בכל תוואי שבו כבר ישנו שביל חופי מסומן תתקיים חפיפה בין שביל הים ובינו.
יצירת שביל ושילוט מינימליסטיים למזעור ההשפעה על הסביבה והפגיעה בה.
קרבה לים ככל האפשר ויצירת מעקפים מעניינים באזורים שאינם נגישים.
מתן מידע למטיילים באמצעות אתר אינטרנט ואפליקציית ניווט ומידע בשטח ושימוש באמצעים אלה להעצמת חוויית המטיילים בשביל. אמצעים אלה יתרמו להנגשת מידע אודות השביל, יציינו אתרים ייחודיים לאורכו, יתייחסו לחי ולצומח, וכן יספקו מידע רלוונטי נוסף למטייל – בטיחות, מזג אוויר, מיקום גאוגרפי וכו'.
השביל ישמש פלטפורמה לפעילויות חינוכיות, חברתיות וספורטיביות וליצירת מודעות ציבורית לגישה חופשית לחופים ולהגנה עליהם.
שיתוף ומעורבות של קהילות חופיות כדי למקסם רווחים ותועלות אפשריות שלהן מהשביל, כמו גם שיפור תחזוקת השביל, ניקיונו והתרעה על מפגעים בו, בסיוע קהילות אלה.
יצירת שותפויות עם רשויות מקומיות, משרדי ממשלה, רשויות ממלכתיות, ארגונים לא ממשלתיים וגופי מחקר ואקדמיה.
הנגשת השביל לפלחי אוכלוסייה רחבים ככל האפשר, והנגשת חלק מהשביל לבעלי מוגבלויות.
הגבלה ואיסור על גישה מוטורית, אך עם זאת, שימוש בחניונים קרובים או הכשרה של חניונים כאלה הרחק מקו המים.
שיקולי בטיחות במצבי ים שונים – גאות ושפל, סערות, מצוקים במצב בליה והתפוררות וכו'. לרשות המטיילים בשביל העושים שימוש באפליקציה ולרשות המבקרים באתר האינטרנט יעמוד מידע בטיחותי בטווח החופי והימי, ובכלל זה קבלת התראות על סכנות צפויות, סופות, גובה גלים, סכנות טביעה וכדומה.
הצללת אזורי החניה והמנוחה תתבצע ככל הניתן באמצעות נטיעת עצים ואמצעים טבעיים, בכוונה למזער פגיעה נופית ואקולוגית.
כללי התנהגות וקוד ערכי מקיים למטיילים ולמבקרים בשביל ייקבעו בהמשך לקראת חנוכת המקטע הראשון ויתורגמו לשפות זרות. בשטחי שמורות טבע ינהגו המטיילים בהתאם להנחיות רשות הטבע והגנים. הכללים והקוד יופיעו בהבלטה הן באתר האינטרנט והן באפליקציית השביל, כמו גם בחומרים פרסומיים אחרים.
שלבי ההקמה של השביל

פרויקט שביל הים מבוצע בארבעה שלבים עיקריים:
שלב א' – שנת 2016/17, תכנון ואפיון של השביל תוך גיבוש קונספטים ועקרונות תכנוניים; תכנון מפורט של קטע 'פיילוט' ניסיוני באזור חוף הכרמל; איתור ומגעים ראשוניים עם שותפים פוטנציאליים; הכנת חוברת מסכמת של שנת המיזם הראשונה;
שלב ב' – בשנים 19–2017 – יצירת שותפויות להקמת הפרויקט; גיוס משאבים להקמת ופיתוח השביל באמצעות אוניברסיטת חיפה וכן בעזרת גופים פילנתרופיים, קרנות ותורמים פרטיים; ביצוע הפיילוט בחוף הכרמל ותחילת הפרויקט בשטח המועצה האזורית מטה אשר בתמיכת קרן יק"א ומימון המועצה, הקמת אתר האינטרנט שיעלה לאוויר עם גמר הסימון בשני אזורי הפיילוט ושיתוך באפליקציית הניווט והמידע ווישטריפ;
שלב ג' – 2020-21 – הכנה ותכנון מפורט של השביל הארצי בתמיכת הקרן לשמירת השטחים הפתוחים ובביצוע החברה הממשלתית לתיירות (חמ"ת).
שלב ד' – החל מ-2022, ביצוע והשלמת של השביל, מראש הנקרה ועד חופי זיקים (כ־3 שנים).
מקטעים קיימים ומקטעים מתוכננים

240 הקילומטרים של שביל הים מתחלקים ל־20 מקטעים, מקצתם קיימים פיזית ומקצתם נמצאים בשלבי תכנון מתקדמים. הסימון הייחודי לשביל הים טרם בוצע בשטח, אם כי במקטעים אחדים ישנם סימונים של שבילי הליכה אחרים ובהם שביל ישראל. במהלך קיץ 2021, הקימה המועצה האזורית מטה אשר, תודות לסיוע נדיב של קרן יקא ובשיתוף פעולה מלא עם צוות שביל הים חלקים משמעותיים ממקטעים 1 ו-2 של שביל הים: מראש הנקרה ועד אכזיב ומדרום נהריה ועד צפון עכו (אזור שבי ציון ובוסתן הגליל).
| 0 | 1 | 2 |
| --- | --- | --- |
| מספר המקטע | מקטע | אורך בק"מ |
| 1. | ראש הנקרה – נהריה | 10 |
| 2. | נהריה – עכו (העיר העתיקה) | 11 |
| 3. | עכו – מעקף המפרץ – שמורת עין אפק | 11 |
|  | או – עכו – מעקף המפרץ – קריית חיים דרום | 12 |
| 4. | שמורת עין אפק – דרך נחלי גדורה והקישון – חיפה תחתית, בת גלים | 14 |
|  | או – קריית חיים דרום דרך פארק הקישון – חיפה תחתית, בת גלים | 10 |
| 5. | חיפה בת גלים – חוף דדו דרום | 8 |
| 6. | חוף דדו דרום – עתלית חירבת קרתא יסומן במסגרת פיילוט חוף הכרמל | 10 |
| 7. | עתלית, חירבת קרתא – מעקף השייטת – חוף נווה ים | 7 |
| 8. | חוף נווה ים – חוף נחשולים | 8 |
| 9. | נחשולים – קיסריה, חוף האקוודוקט | 11 |
| 10. | חוף האקוודוקט, קיסריה מעקף תחנת הכוח חדרה – גבעת אולגה (מפרץ בנימין בית חנקין) | 11 |
| 11. | גבעת אולגה – נתניה צפון | 11 |
| 12. | נתניה צפון (שושנת העמקים) – נתניה דרום (רמת פולג) | 11 |
| 13. | נתניה דרום (רמת פולג) – הרצליה צפון (חוף סידני עלי) | 12 |
| 14. | הרצליה (חוף סידני עלי) – נמל תל אביב | 12 |
| 15. | נמל תל אביב – טיילת בת ים (צפון) סי-פאלאס | 10 |
| 16. | טיילת בת ים (צפון) סי פאלאס – מעקף חולות פלמחים – חוף פלמחים | 11 |
| 17. | חוף פלמחים – צפון נמל אשדוד | 11 |
| 18. | צפון נמל אשדוד – מעקף נמל אשדוד – מרינה אשדוד | 11 |
| 19. | מרינה אשדוד – צפון אשקלון | 12 |
| 20. | צפון אשקלון – מעקף (כ־6 ק"מ) קצא"א – חוף זיקים | 16 |
|  | סה"כ | 240 |
ראו גם

שביל סובב כנרת
הערות שוליים

↑  למדינת ישראל כמאתיים ק"מ של חופים בים התיכון. מתוכם, כ־35 ק"מ סגורים למעבר חופשי של הציבור בגלל מתקני תשתית, נמלים, תחנות כוח, מתקני צבא וביטחון. כ־90 ק"מ מחופי ישראל הם שמורות טבע ימיות וחופיות בשלבים שונים של הכרזה ואישור, כ־14 ק"מ הם חופי רחצה מוכרזים וכ־109 ק"מ נחשבים כחופים פתוחים ובלתי מוכרזים.
↑   משה גלעד, 0.24 ס"מ לאדם: טיול מדכדך בחופי ישראל, באתר הארץ, 4 ביוני 2018
↑  אילנה קוריאל, דו"ח: ישראל מפקירה את המים הטריטוריאלים שלה, באתר ynet, 4 ביוני 2018
שמורת דור - חוף הבונים
ארגון ההידרוגרפיה הבין-לאומי

| --- | --- |

מדינות חברות בארגון בכחול, צבעים אחרים מציינים מועמדות או מדינות בהשעיה
 תחום:  הידרוגרפיה
 שפה רשמית:  אנגלית, צרפתית
 מדינה:  מונקו 
 מטה הארגון:  מונקו 
 מקום פעילות:  עולמי
 חברים:  94 מדינות (2021)
 מזכיר כללי:  מתיאס ג'ונאס
 תקופת הפעילות:  1921–הווה (כ־104 שנים)
 www.iho.int
 
ארגון ההידרוגרפיה הבין-לאומי (באנגלית: The International Hydrographic Organization; בראשי תיבות: IHO; בצרפתית: L’Organisation hydrographique internationale; בראשי תיבות: OHI) הוא ארגון בינלאומי העוסק בתאום פעולות הידרוגרפיה של המדינות החברות בארגון.
הארגון נוסד בשנת 1921 כהמשך לכינוסים בינלאומיים בנושא הידרוגרפיה שהחלו בשנת 1889. מטרת הארגון להבטיח את בטיחות השיט והגנה על הסביבה הימית בתמיכה במדידות הידרוגרפיות אחידות ושיפור שיטות המדידה ההידרוגרפית של המדינות החברות. ארגון ההידרוגרפיה הבינלאומי מפרסם את גבולות האוקיינוסים והימים. השפות הרשמיות של הארגון הם אנגלית וצרפתית.
יום ההידרוגרפיה העולמי נחגג מדי שנה ב־21 ביוני, ומדגיש את החשיבות והרלוונטיות של ההידרוגרפיה. נכון לינואר 2021, חברות 94 מדינות בארגון הבין־ממשלתי.
ישראל אינה חברה בארגון.
תחומים

הידרוגרפיה היא הבסיס לכל הפעילויות הקשורות לים:
בטיחות הניווט
תיירות
הגנה וניהול הסביבה הימית
חיפוש והצלה
שימוש במשאבים ימיים: מינרלים, נפט וגז, אנרגיה מתחדשת
גבולות ימיים ופיקוח
סחר ימי
מדע ימי
ניהול אזורי חוף
תשתית נתונים מרחביים ימיים
דיג, חקלאות ימית וגידולי ים
שייט פנאי
הגנה וביטחון ימי
מידול שיטפון וצונאמי
Holiday (שיר של מדונה)

"Holiday" (בעברית: "חַג") הוא סינגל של הזמרת האמריקאית מדונה. השיר יצא לאור ב-7 בספטמבר 1983 כסינגל השלישי מאלבום האולפן הראשון של מדונה, Madonna. השיר הופיע גם באלבום האוסף של מדונה משנת 2009, Celebration. השיר הופיע גם בגרסאות רמיקס באלבום האוסף של מדונה משנת 1987, You Can Dance, ובאלבום האוסף משנת 1990, The Immaculate Collection.
השיר הגיע למקום הראשון במצעד שירי המועדונים של ארצות הברית ולמקום השני במצעד הסינגלים הבריטי, שם גם הגיע למעמד של זהב. השיר זכה בפרס הווידאו קליפים של MTV בקטגוריית "הקליפ הנשי הטוב ביותר".
מיקומי שיא

|   ‏‏‏  מצעדים ודירוגים (1983–1984)> מדינה |   ‏‏‏  מצעדים ודירוגים (1983–1984)> מצעד |   ‏‏‏  מצעדים ודירוגים (1983–1984)> מיקום שיא |   ‏‏‏  מצעדים ודירוגים (1983–1984)>  |
| --- | --- | --- | --- |
|  אוסטרליה | קנט מיוזיק רפורט | 4 |  |
|  אירופה | אירופה הוט 100 | 14 |  |
|  איטליה | מוזיקה אי דיסקי | 22 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 16 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי ה-R&B/היפ-הופ | 25 |  |
|  ארצות הברית | קאש בוקס טופ 100 | 12 |  |
|  ארצות הברית | CHR & פופ צ'ארטס | 15 |  |
|  גרמניה המערבית | GfK – טופ 100 | 9 |  |
|  הולנד | מצעד 100 הסינגלים ההולנדיים | 7 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד הדאנס הבריטי | 1 |  |
|  ישראל | המצעד הלועזי השבועי של רשת ג' | 13 |  |
|  ניו זילנד | המצעד הניו זילנדי הרשמי | 7 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 6 |  |
|  קנדה | מצעד הסינגלים המובילים (RPM) | 32 |  |
|  שווייץ | המצעד השווייצרי | 18 |  |
|   ‏‏‏  מצעדים ודירוגים (1985)> מדינה |   ‏‏‏  מצעדים ודירוגים (1985)> מצעד |   ‏‏‏  מצעדים ודירוגים (1985)> מיקום שיא |   ‏‏‏  מצעדים ודירוגים (1985)>  |
| --- | --- | --- | --- |
|  הולנד | מצעד 100 הסינגלים ההולנדיים | 10 |  |
|  הממלכה המאוחדת | מצעד הסינגלים הבריטי | 2 |  |
|  שוודיה | סוורייטופליסטן | 20 |  |
|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  אירופה | אירופה הוט 100 | 13 |  |
|  אירלנד | מצעד הסינגלים האירי | 3 |  |
|  הולנד | מצעד 100 הסינגלים ההולנדיים | 24 |  |
|  הממלכה המאוחדת | מצעד הסינגלים הבריטי | 5 |  |
|  פלנדריה | אולטראטופ 50 | 40 |  |
|  צרפת | SNEP | 37 |  |
|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  יפן | מצעד הסינגלים הבין-לאומיים | 14 |  |
|   ‏‏‏  מצעדי סוף שנה (1983–1984)> מדינה |   ‏‏‏  מצעדי סוף שנה (1983–1984)> מצעד |   ‏‏‏  מצעדי סוף שנה (1983–1984)> מיקום שיא |   ‏‏‏  מצעדי סוף שנה (1983–1984)>  |
| --- | --- | --- | --- |
|  אוסטרליה | קנט מיוזיק רפורט | 33 |  |
|  ארצות הברית | בילבורד הוט 100 | 79 |  |
|  ארצות הברית | מצעד שירי הדאנס קלאב | 25 |  |
|  ארצות הברית | קאש בוקס טופ 100 | 93 |  |
|  גרמניה המערבית | GfK – טופ 100 | 74 |  |
|  הממלכה המאוחדת | מצעד הסינגלים הבריטי | 68 |  |
|  פלנדריה | אולטראטופ 50 | 73 |  |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |   ‏‏‏  מצעדי סוף שנה (1985)>  |
| --- | --- | --- | --- |
|  הולנד | מצעד 100 הסינגלים ההולנדיים | 70 |  |
|  הממלכה המאוחדת | מצעד הסינגלים הבריטי | 55 |  |
נתוני מכירות

| מקום | תארים | מכירות |
| --- | --- | --- |
| דרום אפריקה (RISA) | זהב | 10,000 |
| הממלכה המאוחדת (BPI) | זהב | 878,000 |
הורדות דיגיטליות
| ארצות הברית (RIAA) | — | 260,000 |
סיכום
| בכל העולם | — | 2,400,000 |
ביאורים

↑  ביחד עם "Lucky Star".
↑  ביחד עם "Lucky Star".
אמילי רנדל

אמילי אליסה רנדל (באנגלית: Emily Elissa Randall; נולדה ב-30 באוקטובר 1985) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השישי של מדינת וושינגטון. בשנים 2019–2024 כיהנה כחברת הסנאט של וושינגטון מטעם מחוז הבחירה ה-26. היא הקווירית ההיספנית הראשונה בבית הנבחרים של ארצות הברית.
ביוגרפיה

רנדל נולדה בברמרטון שבחצי האי קיטסאפ בוושינגטון לאם לבנה ואב צ'יקאני (אנ'). היא גדלה בפורט אורצ'רד והשלימה את לימודיה התיכוניים בתיכון סאות' קיטסאפ בשנת 2004. אביה של רנדל עבד במספנת הצי פוג'ט סאונד, ואמה החלה בקריירה כעוזרת חינוכית כאשר אמילי הייתה בתיכון. היא בעלת תואר ראשון בספרדית ולימודי נשים ממכללת ולסלי. אחותה אוליביה נולדה עם נכויות התפתחותיות ופיזיות חמורות. לפני כהונתה בסנאט המדינתי עבדה רנדל כפעילה קהילתית, בעיקר בתחומים הקשורים לחינוך ציבורי ובריאות.
בבחירות 2018 נבחרה רנדל אל הסנאט של וושינגטון, לאחר שניצחה את המועמד הרפובליקני מרטי מקלנדון ב-104 קולות בלבד. יחד עם עמיתתה לסנאט קלייר וילסון, הייתה רנדל אחת משתי הנשים הלהט"ביות המוצהרות ששירתו בסנאט של וושינגטון. כסנאטורית התמקדה רנדל בהרחבת הנגישות לבריאות הנפש ובריאות מינית ורבייה, דיור בר השגה ובטיחות ציבורית. היא שימשה גם כמצליפה של הסיעה הדמוקרטית. במרץ 2022 יזמה רנדל חוק להפחתת האגרה לחציית גשר מצר טקומה ב-75 סנט. החוק עבר ונכנס לתוקף באוקטובר של אותה שנה. בבחירות 2022 נבחרה רנדל לתקופת כהונה נוספת בסנאט עם כ-51% מהקולות. רנדל הייתה חברה בוועדות ההשכלה הגבוהה, פיתוח כוח העבודה, הבריאות והטיפול ארוך הטווח, ובוועדת התחבורה.
לאחר שחבר הקונגרס דרק קילמר הודיע על פרישתו מהפוליטיקה, הודיעה רנדל התמודדותה לבית הנבחרים של ארצות הברית במחוז הקונגרס השישי של וושינגטון. מחוז זה מכסה את חצי האי האולימפי, חצי האי קיטסאפ, ורוב טאקומה. במהלך התמודדותה בבחירות המקדימות זכתה רנדל לתמיכתם של דמוקרטים בולטים רבים, בהם הסנאטורית פטי מארי, חברות הקונגרס מרילין סטריקלנד ומרי גלוסנקמפ פרז, ומושלי וושינגטון לשעבר כריסטין גרגואר וגארי לוק. גם הנציג הפורש קילמר הביע בה את תמיכתו לאחר הפריימריז.
בבחירות המקדימות הכלל-מפלגתיות סיימה רנדל במקום הראשון. עמיתה הרפובליקני לסנאט המדינתי דרו מקיואן סיים במקום השני והצטרף אל רנדל לבחירות הכלליות. נציבת הקרקעות הציבוריות של וושינגטון, הילרי פרנז, אשר קיבלה את תמיכתו של חבר הקונגרס היוצא דרק קילמר בבחירות המקדימות, לא העפילה לבחירות הכלליות. רנדל ניצחה את מקיואן בבחירות הכלליות עם 56.8% מהקולות.
ב-3 בינואר 2025, עם השבעתה לתפקיד, נהפכה רנדל ללטינית הקווירית הראשונה המכהנת בבית הנבחרים האמריקאי.
הערות שוליים

↑  ביוגרפיה, באתר הסנאטורים הדמוקרטים בוושינגטון (באנגלית)
↑  מייק לינדבלום, Tacoma Narrows Bridge tolls will get cheaper this fall, באתר סיאטל טיימס, 24 באוגוסט 2024 (באנגלית)
↑  אוון אווריל, Crypto-financed independent expenditure for Emily Randall turns heads in Washington State politics, באתר NPI's Cascadia Advocate‏, 24 ביולי 2024 (באנגלית)
↑  יו יורקבה, These three LGBTQ women just made congressional 'herstory', באתר NBC News‏, 3 בינואר 2025 (באנגלית)
| --- | --- |
בקרת זהויות :  US Congress: R000621
קת'לין ריין

| --- | --- |

תמונה מאת דמיטרי נ. סמירנוב
 לידה:  14 ביוני 1908 אילפורד, הממלכה המאוחדת 
 פטירה:  6 ביולי 2003 (בגיל 95) לונדון, הממלכה המאוחדת 
 מדינה:  הממלכה המאוחדת 
 מקום לימודים:  גירטון קולג' 
 שפות היצירה:  אנגלית 
 הושפעה מ:  פילוסופיה פרניאלית 
 בן או בת זוג:  יו סייקס דייוויס  צ'ארלס מאדג' 
 פרסים והוקרה:  מפקדת במסדר האימפריה הבריטית  מדליית הזהב של המלכה לשירה  פרס קולמונדלי  מפקד מסדר האמנויות והספרות 
 
קת'לין ג'סי ריין CBE (באנגלית: Kathleen Jessie Raine; ‏14 ביוני 1908 – 6 ביולי 2003) הייתה משוררת, מבקרת וחוקרת ספרות בריטית, אשר כתבה בעיקר על ויליאם בלייק, ו. ב. ייטס ותומאס טיילור. ידועה בשל התעניינותה במתודות שונות של רוחניות, כאשר הבולטות ביותר הן הפלאטוניזם והנאופלאטוניזם, היא הייתה חברה מייסדת של אקדמיית טמנוס.
יצירותיה ועבודותיה

ספר השירה הראשון שלה, "אבן ופרח" (1943), אשר פורסם על ידי המשורר הטמילי מירי ג'יימס ת'וראי ראג'ה טאמבימוטו, אויר על ידי ברברה הפוורת'. בשנת 1946 יצא לאור האוסף "חיים בזמן", ולאחריו, ב-1949 יצא לאור, נקבת הפיתון. אוסף השירים שלה (2000) נשען על אחד עשר כרכי השירה הקודמים שלה. בין ספריה הקלאסיים ניתן לכלול את הספר "מי אנחנו?". לאחר ספר זה יצאו לאור ספרי שירה ופרוזה רבים, ביניהם ניתן לכלול את יצירת המופת האקדמית שלה, החיבור בן 2 הכרכים על ויליאם בלייק: "ויליאם בלייק והמסורת" (פורסם ב-1969, כאשר רוב הטקסט שלו לקוח מסדרת ההרצאות על שם אנדרו מלון שהיא העבירה בגלריה הלאומית לאמנות בוושינגטון הבירה, ב-1968), אשר הדגימו את עתיקותה, עקביותה ויושרתה של הפילוסופיה של ויליאם בלייק, כאשר היא מפריכה על דרך הניגוד את טענתו של תומאס סטרנס אליוט, לגבי בלייק ("אוסף המאמרים", 1932).
סיפור חייה מסופר בשלושת כרכי האוטוביוגרפיה הבולטים בשל נסיונותיה כמחברת ליצוק מבניות לזכרונותיה, כך שיהיו בעלי גוון של מיתוס, גם אם באופן חלקי ובכך לקשור את חייה למימד רחב יותר. ניסיון זה משתקף גם בדפוסי השירה שלה, בהם ניתן לראות השפעה של המשורר האירי ו. ב. ייטס. שלושת הספרים פורסמו במקור בנפרד ואחר כך אוחדו לידי כרך אחד בודד, אשר נקרא בשם "אוטוביוגרפיות" (תוך שהיא מחקה בכך באופן מודע את ייטס) ואשר נערך על ידי לוסיין ג'נקינס.
ריין הכינה תרגומים ליצירות פרי עטו של הסופר הצרפתי אונורה דה בלזק: הדודנית בט (צרפתית: Cousine Bette; אנגלית: Cousin Bette, תורגמה בשנת 1948) ו"אשליות אבודות" (צרפתית: Illusions perdues; אנגלית: Lost Illusions, תורגמה בשנת 1951).
היא הייתה כותבת קבועה ברבעון, "עיונים בלימודי דת השוואתיים", אשר עסקו למשל בנושאים כגון סימבוליזם דתי ודנו בגישה הטרדיציונליסטית. ב-1981, ביחד עם קית' קריצ'לואו, בריאן קיבל ופיליפ שררד, היא הייתה אחת ממייסדי כתב העת והמגזין טמנוס, ולאחר מכן, בשנת 1990, ייסדה במשותף עמם את אקדמיית טמנוס ללימודים אינטגרטיביים, אקדמיה להוראה אשר הדגישה פילוסופיה אוניברסליסטית רב-צדדית ואשר בדרך כלל תמכה בדעותיה הפלטוניות והנאופלטוניות בנושאי שירה ותרבות. היא חקרה את הנאו-פלטוניסט תומאס טיילור ופרסמה מבחר מחיבוריו.
ריין הייתה עמיתת מחקר בגירטון קולג' בין 1955 ל-1961. היא לימדה באוניברסיטת הרווארד לפחות קורס אחד על מיתוס וספרות אשר הוצע למורים ופרופסורים בפגרת הקיץ. היא גם הרצתה על ייטס ובלייק ועל נושאים נוספים ב ייטס סקול, סלייגו, אירלנד, בקיץ של 1974. כפרופסורית באוניברסיטת קיימברידג וכמחברת של מספר ספרים, היא הייתה מומחית לקולרידג', בלייק, וייטס. בשנת 1969 ביחד עם ג'ורג' מילס הארפר היא פרסמה מחקר על תומאס טיילור, פילוסוף בריטי.
המלחין העכשווי דייוויד מת'יוס כתב מחזור שירים, "ממלכת הזהב", אשר שאב את השראתו מכמה משיריה של ריין.
האמנית הרב תחומית דניאלה חי יצרה עבודת וידאו עם שירה "לחש של בריאה" בתרגומו של יהודה אטלס. בהשראת השיר כתבה מאמר הנקרא "גולם, את הפרפר" שהתפרסם בביטאון מכון מופ"ת (ביטאון מספר 56 בנושא "מורים עם לקויות למידה").
אותות כבוד

ריין קיבלה תוארי דוקטור לשם כבוד מכמה אוניברסיטאות בבריטניה, צרפת וארצות הברית וזכתה בפרסים ובאותות כבוד רבים נוספים, כולל בפרס עדנה סנט וינסנט מיליי מטעם אגודת השירה האמריקנית (תאריך לא ידוע), וגם:
1952 Harriet Monroe Memorial Prize
1953 Arts Council Award
1961 Oscar Blumenthal Prize
1970 Cholmondeley Award
1972 Smith Literary Award
1992 Queen's Gold Medal for Poetry
2000 Order of the British Empire, Commander
2000 L'Ordre des Arts et des Lettres, Commandeur
ביבליוגרפיה > אוספי שירה

Stone And Flower, (p.u.), 1943
Living in Time, (p.u.) 1946
The Pythoness. (p.u.), 1949
The Year One: Poems, H. Hamilton, 1952
The Hollow Hill: and other poems 1960–1964, H Hamilton, 1965
Six Dreams: and other poems, Enitharmon, 1968
Penguin Modern Poets 17, Penguin, 1970
Lost Country, H. Hamilton, 1971
On a Deserted Shore, H. Hamilton, 1973
The Oval Portrait & Other Poems, Enitharmon Press, 1977
The Oracle in the Heart, and other poems, 1975–1978, Dolmen Press/G. Allen & Unwin, 1980
Collected poems, 1935–1980, Allen & Unwin, 1981
The Presence: Poems, 1984–87, Golgonooza Press, 1987
Selected Poems, Golgonooza Press 1988
Living with Mystery: Poems 1987-91, Golgonooza Press, 1992
The Collected Poems of Kathleen Raine, ed. Brian Keeble, Golgonooza Press, 2000
Passion
ביבליוגרפיה > פרוזה

Defending Ancient Springs, 1967
Thomas Taylor the Platonist. Selected Writings, Raine, K. and Harper, G.M., eds., Bollingen Series 88, London: Routledge & Kegan Paul, 1969 (also pub. Princeton University, USA).
Blake and Tradition, 2 Volumes, Routledge & Kegan Paul, 1969
William Blake, The World of Art Library - Artists, Arts Book Society, Thames and Hudson, London, 1970 (216 pp, 156 illustrations),
Yeats, the Tarot and the Golden Dawn, Dolmen Press, 1973
The Inner Journey of the Poet, Golgonooza Press, 1976
From Blake to a Vision, (p.u.), 1979
Blake and The New Age, George Allen and Unwin, 1979
Blake and Antiquity, Routledge & Kegan Paul, 1979 (an abbreviation of the 1969 Blake and Tradition; republished in 2002 by Routledge Classics with a new introduction by Raine)
The Human Face of God: William Blake and the Book of Job, Thames and Hudson, 1982
Yeats the Initiate, George Allen & Unwin, 1987
W. B. Yeats and the Learning of the Imagination, Golgonooza Press, 1999.
Seeing God Everywhere: Essays on Nature and the Sacred (World Wisdom, 2004) (contributed essay)
The Betrayal of Tradition: Essays on the Spiritual Crisis of Modernity (World Wisdom, 2005) (contributed essay)
That Wondrous Pattern: Essays on Poetry and Poets (Counterpoint Press, 2017)
ביבליוגרפיה > שלושת כרכי האוטוביוגרפיה

Farewell Happy Fields, Hamilton/G. Braziller, 1974
The Land Unknown, Hamilton/G. Braziller, 1975
The Lion's Mouth, Hamilton/G. Braziller, 1977. autob.
India Seen Afar, Green Books/G. Braziller, 1990
Autobiographies, ed. Lucien Jenkins, Skoob Books, 1991
ביבליוגרפיה > ביוגרפיה

No End to Snowdrops, Philippa Bernard. Shepheard-Walwyn (Publishers) Ltd, 2009, ISBN 978-0-85683-268-0
עיבודים

Who stands at the door in the storm and rain from The Year One: Poems (1952) was set by composer Tarik O'Regan for unaccompanied chorus in 2006 with the title Threshold of Night; it was first recorded on the 2008 album of the same name.
A number of poems were also set by Geoffrey Bush; these settings were recorded by Benjamin Luxon for Chandos.
The song-cycle On a Deserted Shore by Joseph Phibbs was written and performed for the Temenos Academy in 2012 to texts by Kathleen Raine.
לקריאה נוספת

Lighting a Candle: Kathleen Raine and Temenos, Temenos Academy Papers, no. 25, pub. Temenos Academy, 2008.
קטעי וידאו מיוטיוב

Kathleen Raine - Paradigms of Reality
הערות שוליים

↑  Couzyn, Jeni (1985) Contemporary Women Poets. Bloodaxe, p. 56.
↑  Couzyn, Jeni (1985) Contemporary Women Poets. Bloodaxe, p. 57
↑  Couzyn, Jeni (1985) Contemporary Women Poets. Bloodaxe, p. 58
↑  Temenos
↑  Kathleen Raine:Obituary, The Guardian, London, 8/7/2003
↑  The ancestral line is: Thomas Taylor (born 1758) > Mary Meredith Taylor (1787) > Samuel Beverly Jones (1827) > Emma Spering Jones (1873) > Joyce Beverly (Jane) Drew (1911) > Jennifer Alliston (1937)
↑  Eliot wrote that "genius required, and what it sadly lacked, was a framework of accepted and traditional ideas which would have prevented him from indulging in a philosophy of his own." Collected Essays, 1932.
↑  Thomas Taylor the Platonist: Selected Writings, Raine, K. and Harper, G.M., eds., Bollingen Series 88, London: Routledge & Kegan Paul, 1969 (also pub. Princeton University, USA).
↑  Lighting a Candle: Kathleen Raine and Temenos, Temenos Academy Papers, no. 25, pub. Temenos Academy, 2008, p. 92
↑  https://vimeo.com/114427312
↑  https://mofet-my.sharepoint.com/personal/yoav_macam_ac_il/Documents/bitaon/bitaon56.pdf
↑  Premiere: Jeremy Huw Williams, baritone with Nigel Foster, piano, St David's Hall, Cardiff, 29 January 2013. (Temenos Conference, Oxford, 13-15 September 2012). Listing: Cardiff Violins Ltd. Published by Ricordi.
| --- | --- |
בקרת זהויות :  NLI: 987007266692205171  PLWABN: 9810617182005606  BNE: XX1081284  BnF: cb11921057g (data)  GND: 118885634  ISNI: 0000 0001 1447 5558  LCCN: n80038478  LNB: 000038347  MusicBrainz: d8e6675d-98fd-4f58-ba0a-0868539a8d9a  NKC: xx0003747  NTA: 068429541  SELIBR: 221598  SNAC: w6rx998p  SUDOC: 027369331  Trove: 870028  VIAF: 71396599   WorldCat (עם VIAF): 71396599
האבנים של ונציה

| --- | --- |

הדף הראשון של המהדורה הראשונה של האבנים של ונציה
 מידע כללי
 מאת:  ג'ון ראסקין
 שפת המקור:  אנגלית
 סוגה:  אדריכלות
 הוצאה
 תאריך הוצאה:  1851–1853
 הוצאה בעברית
 תרגום:  לא תורגם
 סדרה
 ספר קודם:  שבעת המאורות של האדריכלות
האבנים של ונציה (The Stones of Venice) היא מסה של שלושה כרכים על אמנות ואדריכלות ונציאנית שחוברה על ידי היסטוריון ומבקר האמנות האנגלי ג'ון ראסקין, המסה פורסמה לראשונה בשנים 1851-1853.
שלושת הכרכים של הספר "האבנים של ונציה" בוחן ארכיטקטורה ונציאנית בפירוט רב ומתאר למשל מעל שמונים כנסיות מהעיר ונציה. הספר עוסק בארכיטקטורה של ונציה דרך ניתוח תקופות בהיסטוריה של העיר החל מהתקופה הביזנטית, הגותית והרנסאנסית. בנוסף לפן האדריכלי מנתח רסקין את הפן החברתי והאומנותי של העיר.
רסקין הגיע לוונציה במטרה להוכיח כיצד העקרונות האדריכלים שהדגים בספרו "שבעת המאורות של האדריכלות" באים לידי ביטוי בעיר ונציה, זה היה ביקורו השני בעיר לאחר שביקר בה בחורף של שנת 1849. הכרך הראשון מתוך השלושה של הספר יצא לאור בשנת 1851. 
הספר מלווה ברישומים ושרטוטים שנעשו על ידי רסקין והוא אף השתמש בצילומים שצילם בעיר לאחר שרכש מצלמה המצלמת בעזרת טכניקת הדאגרוטיפ.
הספר עורר עניין רב בבריטניה הוויקטוריאנית ואמנים ואדריכלים רבים הושפעו ממנו.
בשנת 2010 כתב הפילוסוף הבריטי רוג'ר סקרוטון כי הספר היה "התיאור הגדול ביותר באנגלית של מקום מקודש על ידי מבנים".
הפועל שדרות

הפועל שדרות היא קבוצת כדורגל ישראלית מהעיר שדרות, המתמודדת בליגה ג'. בשיאה הגיעה הקבוצה לליגה השנייה והשתתפה בה במשך שתי עונות. ב-1992 פורקה הקבוצה, וב-2018 הוקמה מחדש.